Stop kašeľ Medical Dr.Weiss
Dobrý deň,

som v 26. týždni tehotenstva a trápi ma bolesť hrdla. Môžem užívať pastilky Stop kašeľ Medical Dr.Weiss pri tehotenskej cukrovke? Aká je potom maximálna dávka pastiliek na deň? Na zadnej strane balenia je uvedené iba,že sú pastilky vhodné pre celiatikov. 

Ďakujem.
Dobrý deň,
ďakujeme za Vašu otázku.
Pastilky  STOPKAŠEĽ Medical pastilky Dr. Weiss obsahujú vo svojom zložení sladidlá ako glukózový sirup i sacharózu. Z toho dôvodu nie sú vhodné pri akomkoľvek type cukrovky. Odporúčam Vám
StopKašeľ ANGIN-EX sprej na bolesť v krku.
Obsahuje prírodné účinné látky (boswellia, bazalka, silymarín, mentol), ktoré pomáhajú pri kašli a bolesti v krku, pri infekciách a zápaloch horných ciest dýchacích, pri podráždení úst a ďasien, gingivitíde, faryngitíde a laryngitíde. Tehotným a dojčiacím ženám sa odporúčajú 3 krát denne 2 vstreky.
Prajem pekný zvyšok dňa.
S pozdravom,
PharmDr. Anna Pacalajová